Samsung Galaxy Z Flip 4 er lækket på nye billeder

En række lækkede billeder af den kommende foldbare telefon, Samsung Galaxy Z Flip 4, er dukket op på nettet.

Der er stadig et par måneder til den forventede lancering af Galaxy Z Flip 4, men nu er der dukket billeder op.

Ifølge billederne fra TechTalkTV, er hængslet/folden blevet mindre, sammenlignet med Flip 3. Dette skulle resultere i en mindre synlig linje på midten af skærmen, når telefon er åben. På samme tid er det lille cover display på fronten vokset en smule.

Designet holder sig dog i samme stil som Flip 3, med to farvetoner. Farvene dette år er: Graphite, Bora Purple, Pink Gold og Blue.

Specifikationer

Galaxy Z Flip 4 forventes at blive drevet af en Snapdragon 8+ Gen 1 chip, med 8-12 GB RAM og op til 512 GB lagerplads.

Batteriet siges at være på 3.700 mAh, med understøttelse af 25W hurtigladning, samt trådløs opladning.

Skærmen er på 6,7″ med en opdateringsfrekvens på 120Hz. Kameraerne består af 12 MP primært kamera og et 12 MP ultrawide-kamera, samt et 10 MP frontkamera.

Lancering

Samsung Galaxy Z Flip 4 og Galaxy Z Fold 4, forventes at blive præsenteret under et Unpacked-event i august måned.

Datoen er endnu ukendt, men Jon Prosser peger dog på den 10. august som en mulighed. Galaxy Watch 5 siges også at blive afsløret samme dag.